# Servei d'allotjament de fitxers

Un servei d'allotjament de fitxers és un servei web d'allotjament de fitxers a Internet. La majoria de serveis ofereixen una versió gratuïta i/o sense registre.

## Usos
### Allotjament de fitxers

Hi ha serveis d'allotjament de fitxers que s'encarreguen només de proporcionar les seves prestacions a particulars, oferint una espècie d'"allotjament en xarxa" dirigits a fer còpies de seguretat d'arxius o a l'accés i distribució d'aquests. Els usuaris poden pujar els seus arxius i compartir-los públicament o mantenir-los protegits amb contrasenya.
Altres serveis d'intercanvi d'arxius permeten als usuaris compartir i treballar alhora amb els documents. Originàriament, aquests serveis estaven orientats per treballar amb fitxers PDF, documents de processador de textos i fulls de càlcul.<refGeel, Matthias «Cloud Storage: File Hosting and Synchronisation 2.0». , 05-08-2014, p. 4. Arxivat de l'original el 2016-03-05 [Consulta: 5 octubre 2016].</ref> No obstant això, molts serveis d'allotjament d'arxius ara tenen com a objectiu permetre als usuaris compartir i sincronitzar arxius de tota mena de formats a través de diversos dispositius.

### Sincronització de fitxers (Cloud)

La sincronització de fitxers (també anomenada Cloud) és un servei que ofereixen les empreses d'allotjament d'arxius i que permet als usuaris establir un lloc determinat en cadascun dels seus dispositius on es poden sincronitzar els documents amb l'espai assignat al núvol.

### Allotjament en memòria cau

Un altre tipus de servei que poden oferir les empreses d'allotjament d'arxius és l'anomenat content caching, que consisteix en l'emmagatzematge temporal de la informació d'una plana web perquè, si el servei (pàgines web personals, d'empreses o de qualsevol tipus) experimenta cap problema de connexió i cau, es pugui recuperar aquesta informació allotjada anteriorment en les carpetes temporals.

## Allotjament immediat

L'allotjament instantani o allotjament immediat (one-click hosting en anglès, allotjament d'un sol clic literalment) és un servei web que permet a qualsevol internauta pujar fàcilment qualsevol tipus de fitxer des del seu disc dur al servidor d'allotjament.

## Infracció dels drets d'autor (copyright)

Els serveis d'allotjament d'arxius també es poden utilitzar com a mitjà per distribuir o compartir arxius sense el consentiment del propietari. Quan una persona vol pujar un document a qualsevol servei d'allotjament de fitxers, primer s'ha d'assegurar de què aquest document no infringeix cap norma relacionada amb la llei de copyright.

## Serveis d'allotjament de fitxers
### Allotjament permanent

| Marca | Companyia | Ubicació de la seu de la companyia | Ubicació del servidor | Disponible en català | Espai d'emmagatzematge gratuït | Espai d'emmagatzematge de pagament | Encriptació | Protocol zero-knowledge | Compartició de fitxers | Col·laboració dins l'aplicació | Edició de documents |
| Amazon Drive | Grup Amazon | EUA, UK i Luxemburg | EUA | No | 5 GB | Fins a 30 GB | No | No | Sí | No | No |
| Box | Grup Box Inc | UK i EUA | ? | No | 10 GB | Il·limitat | Sí | No | Sí | Sí | No |
| Dropbox | Grup Dropbox | EUA iIrlanda | EUA | No | 2 GB | Il·limitat | Sí | No | Sí | Sí | Sí |
| Google Drive | Grup Google | Irlanda, UK i EUA | EUA | Sí | 15 GB | Fins a 30 TB | Sí | No | Sí | Sí | Sí |
| iCloud Drive | Grup Apple | EUA, Canadà, Japó, Austràlia i Irlanda | EUA | Sí | 5 GB | Fins a 2 TB | Sí | No | No | Sí | Sí |
| Mega | Mega Limited | Nova Zelanda | UE | No | 15 GB | Fins a 16 TB | Sí | Sí | Sí | No | No |
| OneDrive | Microsoft | EUA | EUA | Sí | 5 GB | Fins a 5 TB | Sí | No | Sí | Sí | Sí |
| Sync.com | Sync.com Inc | Canadà | Canadà | No | 5 GB | Fins a 2 TB | Sí | Sí | Sí | Sí | No |
| Tresorit | Tresorit AG | Suïssa | UE | No | 3 GB | Il·limitat | Sí | Sí | Sí | No | No |
| pCloud | pCloud AG | Suïssa | EUA | No | 10 GB | Fins a 2 TB | Sí | Sí | Sí | No | No |

### Allotjament temporal

| Web | Companyia | Ubicació de la seu de la companyia | Ubicació del servidor | Disponible en català | Pes màxim per missatge | Opció de xifratge | Opció de contrasenya | Permet modificar preferències | Preu |
| Va.cat | Fundació PuntCAT i Dinahosting | Espanya | Espanya | Sí | 2 GB | Sí | Sí | Sí | Gratuït |
| send.firefox.com | Mozilla | EUA | EUA | Sí | 1 GB o 2,5 GB (usuaris registrats) | No | No | No | Gratuït |
| wetransfer.com | WeTransfer | Països Baixos | Irlanda | No | 2 GB o 20 GB (pagament) | No | Sí (pagament) | Sí (pagament) | Opcions de pagament |

## Vegeu també

* Emmagatzematge al núvol

## Referències

* ↑ «Share files and folders - Computer - Drive Help». support.google.com. [Consulta: 5 octubre 2016].
* ↑ Metz, Rachel. «Dropbox Wants to Delete the Hard Drive». [Consulta: 5 octubre 2016].
* ↑ Gildred, Joseph «Amazon Drive Review». Cloudwards, 06-05-2020.
* ↑ «Amazon Eu Sarl, UK Branch» (en anglès). DueDil. [Consulta: 10 maig 2020].
* ↑ «Amazon Afiliados» (en castellà). Amazon. [Consulta: 10 maig 2020].
* ↑ «Condiciones de Uso y Venta» (en castellà). Amazon, 05-06-2019. [Consulta: 10 maig 2020].
* ↑ Vlajin, Branko «Box Business Review». Cloudwards, 27-11-2018.
* ↑ «Box.Com (UK) Ltd» (en anglès). DueDil. [Consulta: 10 maig 2020].
* ↑ «Terms of service» (en anglès). Box. [Consulta: 10 maig 2020].
* ↑ Stockton, Ben. «Dropbox Review - Updated 2020» (en anglès). Clowdwards, 06-05-2020. [Consulta: 9 maig 2020].
* ↑ «Dropbox International Unlimited Company» (en anglès). DueDil. [Consulta: 10 maig 2020].
* ↑ «Condiciones del servicio» (en castellà). Dropbox. [Consulta: 10 maig 2020].
* ↑ Vlajin, Branko. «Google Drive Review - Updated 2020» (en anglès). Cloudwards, 12-02-2019. [Consulta: 9 maig 2020].
* ↑ «Condicions del servei de Google». Google. [Consulta: 10 maig 2020].
* ↑ «Google Ireland Limited» (en anglès). DueDil. [Consulta: 10 maig 2020].
* ↑ «Google UK Limited» (en anglès). DueDil. [Consulta: 10 maig 2020].
* ↑ Law, Brian «iCloud Drive Review». Cloudwards, 22-03-2018.
* ↑ Gildred, Joseph «Dropbox vs iCloud: Best Choice for Mac Users». Cloudwards, 22-04-2020.
* ↑ «Legal - iCloud» (en anglès). Apple. [Consulta: 10 maig 2020].
* ↑ «Apple Distribution International Limited» (en anglès). DueDil. [Consulta: 10 maig 2020].
* ↑ Vlajin, Branko «MEGA Review». Clowdwards, 06-05-2020.
* ↑ «Terms of Service» (en anglès). MEGA. [Consulta: 10 maig 2020].
* ↑ Vlajin, Branko «OneDrive Review». Clowdwards, 20-02-2019.
* ↑ «Microsoft Terms of Use» (en anglès americà). Microsoft. [Consulta: 10 maig 2020].
* ↑ Vlajin, Branko. «Sync.com Review - Updated 2020» (en anglès). Cloudwards, 06-05-2020. [Consulta: 9 maig 2020].
* ↑ «Terms of Service» (en anglès). Sync.com. [Consulta: 10 maig 2020].
* ↑ Vlajin, Branko. «Tresorit Review - Updated 2020» (en anglès). Cloudwards, 25-02-2019. [Consulta: 9 maig 2020].
* ↑ «Terms of Service» (en anglès). Tresorit. [Consulta: 10 maig 2020].
* ↑ Vlajin, Branko «pCloud Review» (en anglès). Clowdwards, 06-05-2020.
* ↑ «Términos y condiciones» (en castellà). pCloud. [Consulta: 10 maig 2020].
* ↑ «Envia els teus arxius amb va.cat». Fundació Puntcat. Arxivat de l'original el 2018-06-23. [Consulta: 23 juny 2018].
* ↑ «Firefox Send». Mozilla. [Consulta: 8 maig 2020].
* ↑ «WeTransfer» (en anglès). WeTransfer. [Consulta: 8 maig 2020].